
	Targed 1
	I ehangu eto ar y darllen cefndirol gan gynnwys ffynonellau fel cylchgronau academaidd.

	Targed 2
	I ddilyn cyfarwyddiadau’r canllawiau cyfeirnodi’n gywir ar bob achlysur (gan gynnwys y rhestr cyfeirnodi). 

	Targed 3
	I ddatblygu ymhellach dy arddull academaidd o ysgrifennu trwy gyfeirio at lenyddiaeth yn y modd disgwyliedig yn gyson i gefnogi bob safbwynt ac i ddefnyddio berfau cryno addas. 



Prosiect ymchwil ar raddfa fechan yn canolbwyntio ar ddiddordeb proffesiynol

Fy nod wrth ysgrifennu’r traethawd hwn oedd edrych ar agweddau ar asesu ar gyfer dysgu a sut caiff hyn ddylanwad ar ddysgu unigol y plant. Rwy'n gobeithio darganfod sut bydd meini prawf llwyddiant yn cael eu defnyddio i hybu dealltwriaeth plant fel y gallant fynd ati i wneud tasgau'n annibynnol. Ar gyfer y prosiect ymchwil hwn fy ngobaith oedd darganfod mwy o wybodaeth am effeithiolrwydd defnyddio meini prawf llwyddiant fel ffurf o asesu ar gyfer dysgu. Yn fy addysgu, rwyf wedi meddwl bod meini prawf llwyddiant yn effeithiol ond nid oeddwn wedi ymchwilio'n fanwl iddo felly manteisiais ar y cyfle hwn i werthuso'r dull. Mae ymchwilio i’r maes hwn hefyd yn gysylltiedig â’m pasbort dysgu proffesiynol wrth i mi ddatblygu fy nysgu proffesiynol trwy gydol fy ymchwil. Mae fy ymchwil wedi fy helpu i gyrraedd rhai safonau proffesiynol megis 'Asesu', 'Cofnodi ac Adrodd' a 'Gwahaniaethu'. Cafodd yr ymchwil ei gynnal mewn ysgol fach wledig yn ne orllewin Cymru. Mae gan yr ysgol 123 o ddisgyblion rhwng 3 ac 11 oed. Mae’r disgyblion wedi’u trefnu’n bum dosbarth gyda thri ohonynt yn ddosbarthiadau o oed cymysg. Mae’r ysgol wedi adnabod oddeutu 30% o’r disgyblion fel rhai ag anghenion dysgu ychwanegol, yn cynnwys nifer fach o ddisgyblion â datganiad o anghenion addysgol arbennig. Mae gan tua 11.1% o’r disgyblion hawl i dderbyn cinio am ddim, sydd o gwmpas y ffigwr cenedlaethol. Cymraeg yw prif gyfrwng yr addysgu a’r dysgu, ond anelir at sicrhau bod y disgyblion yn rhugl yn y Gymraeg a Saesneg erbyn iddynt drosglwyddo i’r ysgol uwchradd. Saesneg yw’r brif iaith yn y cartref i tua 72% o’r disgyblion. Mae ychydig iawn o ddisgyblion o gefndiroedd ethnig lleiafrifol yn yr ysgol. Yn yr ystafell ddosbarth lle cynhaliwyd yr ymchwil, mae 23 o ddisgyblion, ac mae gan un ohonynt ADHD. Allan o’r 23 disgybl mae 12 ym mlwyddyn 4 ac 11 ym mlwyddyn 3. Dim ond 5 o’r 23 disgybl sy’n dod o gartrefi Cymraeg. Fy nghwestiwn ymchwil yw 'Sut y gallwn wella dealltwriaeth disgyblion drwy ddefnyddio meini prawf llwyddiant yn y dosbarth?'.

Cam cyntaf fy mhrosiect ymchwil oedd darganfod tri pheth; beth yw asesu ar gyfer dysgu, pwy gychwynnodd ef a pham ei fod yn bwysig. Mae'r dyfyniad isod yn rhoi esboniad o beth yw asesu ar gyfer dysgu (AagD). Maen nhw hefyd yn datgan ei fod yn anelu at ‘gau’r bwlch’ rhwng sefyllfa bresennol dysgwr a ble maen nhw eisiau bod yn eu dysgu a’u cyflawniad.
Assessment for learning (AFL) is an approach to teaching and learning that creates feedback which is then used to improve students’ performance. Students become more involved in the learning process and from this gain confidence in what they are expected to learn and to what standard.
 Cambridge International Education Teaching and Learning Team

Wrth ystyried pwnc asesu ar gyfer dysgu mae ymchwil Paul Black a Dylan Williams yn hanfodol i ddeall pam ei fod yn bwysig. Fe wnaethant gyhoeddi eu canfyddiadau ym 1998, a dangosodd eu hymchwil 3 phrif bwynt: mae asesu ffurfiannol wrth wraidd addysgu effeithiol,
mae asesu ffurfiannol yn cael effaith gadarnhaol gref ar gyflawniad, mae gwella asesu ffurfiannol yn codi safonau. O ganlyniad i'w hymchwil mae asesu ar gyfer dysgu nawr yn cael ei sefydlu fel un o'r ffyrdd mwyaf pwerus o wella dysgu a chodi safonau. Ymadrodd a grybwyllir dro ar ôl tro yn eu hymchwil yw asesiad ffurfiannol. Pwrpas asesu ffurfiannol yw monitro dysgu disgyblion a darparu adborth parhaus. Mae yn ffurf o asesu ar gyfer dysgu sy'n helpu myfyrwyr i nodi eu cryfderau a'u gwendidau, a gall alluogi myfyrwyr i wella eu sgiliau hunanreoleiddiol. Yn eu hymchwil, mae Black a Wiliam yn dadlau, os yw athrawon yn defnyddio asesiadau ffurfiannol fel rhan o’u haddysgu bob dydd, y gall disgyblion ddysgu tua dwywaith y gyfradd. Yn ôl Tîm Addysgu a Dysgu Cambridge International Education, pedair prif fantais AagD yw ei fod; yn gwella deilliannau dysgwyr, yn cynyddu hyder, yn cynyddu annibyniaeth ac yn newid diwylliant yr ystafell ddosbarth. Mae ymchwil yr Athro John Hattie hefyd yn cefnogi canfyddiadau Black a William. Daeth Hattie i'r casgliad mai adborth yw'r ymyriad addysgol mwyaf effeithiol. Mae ei ymchwil yn nodi ei fod yn cynnig mwy o effaith gadarnhaol nag unrhyw dechneg arall. Mae damcaniaeth Hattie yn canolbwyntio’n bennaf ar ddysgu gweledol, ei gynsail sylfaenol yw y dylai’r disgyblion gael yr un syniad â’u hathro am yr hyn sy’n digwydd yn y dosbarth, a’r hyn y dylent fod yn ei ddysgu o ganlyniad i’w wneud. Dadansoddodd Hattie filoedd o wahanol ddarnau o ymchwil cyn dod i’r casgliad bod yna nifer o strategaethau addysgu a all arwain at wella dysgu plant. Dangosir adborth fel y peth pwysicaf y gall athro ei wneud i wella cyflawniad myfyrwyr yn yr ymchwil hwn.
The most powerful single moderator that enhances achievement is feedback. The most simple prescription for improving education must be dollops of feedback. this does not mean using many tests and providing over- prescriptive directions. it means providing information how and why the student understands and misunderstands, and what directions the student must take to improve.
								             J. Hattie (1999)
Dylanwadodd Black a William arnaf i lunio fy nghwestiwn ymchwil ynghylch asesu ar gyfer dysgu oherwydd ei fod yn gydran allweddol o ddysgu heddiw. Pan fydd plant yn gweld sut maen nhw'n datblygu yn y dosbarth, maen nhw'n gallu penderfynu a ydyn nhw'n deall deunydd y cwrs ai peidio. Mae asesu ar gyfer dysgu yn cael eu defnyddio gan bob athro ar draws y byd mewn rhyw ffordd. Rwyf wedi edrych ar AagD yn ei gyfanrwydd o'r blaen ond nid wyf wedi cael y cyfle i ganolbwyntio ar un dull. Dyma pam y dylanwadodd ymchwil John Hattie arnaf i ffurfio fy nghwestiwn ymchwil yn benodol ar y dull o feini prawf llwyddiant. Rwyf wedi defnyddio meini prawf llwyddiant lawer o weithiau yn yr ystafell ddosbarth o’r blaen ond nid wyf erioed wedi edrych i mewn i’r ymchwil ar ba mor effeithiol ydyw. Byddaf yn cario damcaniaeth dysgu gweledol John Hattie gyda mi drwy gydol fy ymchwil. Mae rhoi meini prawf llwyddiant i blant eu dilyn yn eu helpu i feddwl fel athro a nodi eu cynnydd eu hunain trwy gydol y dasg, gan eu galluogi i weld eu bwriadau dysgu yn weledol. Mae damcaniaeth ddysgu weledol Hattie yn datgan hyn.


Yn ôl Peter Dudley (2014) mae astudiaeth gwers yn ffurf hynod benodol o ymchwil gweithredu ystafell ddosbarth sy’n canolbwyntio ar ddatblygu gwybodaeth ymarfer athrawon. Mae'n tarddu i Japan lle mae wedi bod yn cael ei ddefnyddio ers y 1870au. Mae astudiaeth gwers yn ddull cydweithredol sy'n cynnwys cynllunio, addysgu, arsylwi a dadansoddi dysgu ac addysgu mewn gwersi ymchwil. Cynhelir astudiaeth gwers pan fydd athro yn arsylwi ac yn dadansoddi eu gwers i weld sut y gellir ei gwella, yn benodol o ran sut mae anghenion pob disgybl yn cael ei chynnal. Fe’i defnyddir i asesu ar ddiwedd gwers pwy sydd wedi deall a phwy sydd angen cymorth pellach i alluogi dealltwriaeth a datblygiad. Adolygodd Wai Ming Cheung ac Wing Yee Wong, aelodau o'r gyfadran addysg ym mhrifysgol Hong Kong, effeithiau astudiaeth gwers ac astudiaeth dysgu ar athrawon a myfyrwyr. Mae eu hymchwil a'u canfyddiadau'n honni bod pob adolygiad wedi nodi tystiolaeth gadarnhaol i gefnogi manteision astudiaeth gwers ac astudiaeth dysgu. Maen nhw gael eu portreadu fel arf pwerus i helpu athrawon i archwilio eu harferion a gwella dysgu myfyrwyr. Er bod llawer o fanteision o ddefnyddio astudiaeth gwers fel dull, mae yna hefyd rai cyfyngiadau i effeithiolrwydd y dull. Mae'r broses o astudio gwersi yn cymryd llawer o amser a heb ddealltwriaeth gywir a chytundeb o beth yn union ydyw, gall fod yn llai effeithiol.  Ar gyfer fy astudiaeth ymchwil byddaf yn dewis 3 disgybl o allu gwahanol i arsylwi. Gan mai astudiaeth ar raddfa fechan yw hon teimlais y byddwn yn cael gwell dealltwriaeth o effeithiolrwydd y wers drwy ganolbwyntio ar bob lefel o allu yn hytrach nag un lefel benodol yn unig. Fel hyn rwy'n cael cipolwg ar bob un o'r tair lefel gallu gwahanol yn fy nosbarth, sydd wedyn yn fy helpu i benderfynu a yw'n werth defnyddio'r dull eto. Mewn perthynas â'r cyfyngiad a grybwyllwyd yn flaenorol ynghylch astudiaeth gwers yn cymryd llawer o amser, mae dim ond canolbwyntio ar 3 disgybl yn helpu i oresgyn hyn.


Strategaeth ar gyfer casglu data cynradd heb ryngweithio'n uniongyrchol â'r cyfranogwyr yw arsylwi'r heb cymryd rhan. Yn ôl J Patrick Williams (2014) mae’n strategaeth ymchwil ansoddol gymharol anymwthiol. Fel dull ymchwil, mae arsylwi yn golygu y gallwn weld pethau yn eu cyd-destun naturiol a dyma un o'r dulliau ymchwil lleiaf ymwthiol. Fel profiad uniongyrchol mae'n rhoi cyfle i'r ymchwilydd wylio'r hyn y mae pobl yn ei wneud yn hytrach na dibynnu ar adroddiad am y wybodaeth. Ynghyd â'r manteision hyn mae yna hefyd rai pethau y mae'n rhaid i ni eu hystyried fel anfanteision. Gall ymchwil arsylwi gymryd llawer o amser a dim ond yr ymddygiad a'r nodweddion corfforol y mae'r ymchwilydd yn eu harchwilio, ni ellir gweld bwriadau neu deimladau'r cyfranogwyr. Wrth gynnal ymchwil arsylwi mae hefyd yn hanfodol ein bod yn ystyried effaith Hawthorne. Effaith Hawthorne yw'r duedd mewn rhai cyfranogwyr i newid eu hymddygiad mewn ymateb i'w hymwybyddiaeth o gael eu harsylwi. Mae'r ffenomen hon yn awgrymu, pan fydd pobl yn dod yn ymwybodol eu bod yn destun arbrawf, y gall y sylw maen nhw'n cael gan yr arbrofwyr achosi iddynt newid eu hymddygiad. Darganfuwyd effaith Hawthorne gan yr ymchwilydd Henry A. Landsberger yn y 1950au. Felly, o ystyried yr effaith Hawthorne, mae'n bwysig nad yw'r cyfranogwyr yn gwybod bod yr ymchwilydd yn arsylwi er mwyn osgoi casglu unrhyw ddata ffug. Ar gyfer fy amserlen arsylwi (gellir ei gweld yn yr atodiadau) dewisais greu tabl lle rhoddais yr ymddygiadau disgwyliedig i lawr un ochr a defnyddio dull ticio ar gyfer pob plentyn. Pe bai'r plentyn yn arddangos y math hwn o ymddygiad yn ystod fy arsylwi byddwn yn ticio yn y blwch hwnnw. Byddwn wedyn yn gwneud hyn ar gyfer pob plentyn. Wrth ddefnyddio'r tabl hwn i arsylwi, teimlaf fy mod wedi dileu rhagfarn fel ymchwilydd oherwydd roeddwn yn gwybod yn union beth roeddwn i'n edrych amdano ac arsylwais ar ymddygiad pob plentyn yn unigol. 


Mae ymchwilydd Jenny Kitzinger yn nodi fod cyfweliadau grŵp yn crisialu cyfathrebu rhwng cyfranogwyr yr ymchwil er mwyn cynhyrchu data. Mae hi hefyd yn nodi bod cyfweliadau grŵp yn cael eu defnyddio fel ffordd gyflym a chyfleus o gasglu data. Trwy ddefnyddio'r dull hwn anogir y cyfranogwyr i siarad â'i gilydd, gall helpu pobl i archwilio ac egluro eu barn. Amlygir rhai manteision i grwpiau ffocws yn nodiadau Kitzinger, mae’r rhain yn cynnwys nad yw defnyddio cyfweliadau grŵp yn gwahaniaethu yn erbyn pobl sydd ddim yn gallu darllen nac ysgrifennu, mae’n annog cyfranogiad yn y  rhai a all fod yn gyndyn i gael eu cyfweld ar eu pen eu hunain, ac mae’n annog cyfranogiad i gymryd rhan yn y drafodaeth fel grŵp. Gall rhai cyfranogwyr, yn enwedig plant, gael eu dychryn gan gyfweliad un i un oherwydd ei fod yn cael ei bortreadu i fod yn fwy ffurfiol na thrafodaeth ymhlith grŵp. Mae'r awduron Richard A. Krueger a Mary Anne Casey hefyd yn cefnogi'r farn hon am grwpiau ffocws. Mae eu hymchwil yn dangos bod cyfweliad grŵp ffocws yn cael ei ddisgrifio fel trafodaeth wedi’i chynllunio’n ofalus i gael canfyddiadau am faes diddordeb diffiniedig mewn amgylchedd caniataol, anfygythiol. Mae rhai anfanteision o grwpiau ffocws yn cynnwys sefyllfaoedd lle mae cyfranogwyr yn anfodlon anghytuno â chyfranogwyr eraill gan wneud y data yn un rhagfarnllyd. Gall pwysau cymdeithasol hefyd olygu weithiau bod y cyfranogwr yn rhoi atebion y maen nhw'n meddwl bod yr ymchwilydd eisiau eu clywed yn hytrach na rhoi ei farn ei hun. Wrth lunio fy nghwestiynau cyfweliad roedd yn rhaid i mi ystyried oedran a gallu'r cyfranogwyr. Cafodd y ffactorau hyn effaith eithriadol ar gynnwys fy nghwestiynau, gwnes yn siŵr fy mod yn defnyddio geirfa ddeallus ar gyfer y grŵp oedran i sicrhau effeithiolrwydd a chywirdeb eu hatebion. Yn fy ymchwil deuthum ar draws amrywiaeth o dystiolaeth a data sy'n cefnogi asesu ar gyfer dysgu ond nid oedd yr ymchwil y deuthum ar ei draws yn sôn am farn y plant arno. Felly o fy nghwestiynau roeddwn i'n gobeithio casglu gwybodaeth am sut mae'r disgyblion yn teimlo am ddefnyddio maen prawf llwyddiant ac os ydyn nhw'n teimlo ei fod yn cynyddu effeithiolrwydd yn eu dysgu. Mae'r cwestiynau hyn i'w gweld yn yr atodiadau. 



Ar gyfer yr astudiaeth yma, penderfynais i ddefnyddio’r cylch myfyrio Kolb er mwyn dangos yr hyn sydd yn cael ei ddarganfod yn fanwl. Mae model adlewyrchol Kolb yn cynnwys pedwar cam yn y gylchred, gan gynnwys: profiad diriaethol, arsylwad cyfarfod, dysgu o'r profiad a chynllunio ar gyfer y profiad diriaethol nesaf. Cyhoeddodd David Kolb ei gylch dysgu Profiadol yn 1984, mae ei damcaniaeth yn nawr yn un o'r damcaniaethau dysgu mwyaf dylanwadol yn yr oes bresennol. Mae pob cam o'r cylch yn gysylltiedig ag arddull ddysgu gwahanol ac mae'n rhoi cyfle i'r dysgwyr adnabod eu hoff ddull o ddysgu. Mae'r model yn rhoi cyfle i'r athro ddefnyddio mwy o ddulliau dysgu na dim ond darlledu gwybodaeth i'r myfyrwyr. Mae anfanteision y cylch dysgu hwn yn cynnwys y gall fod yn anodd i’r athro gynnwys ystod o dechnegau dysgu mewn sefyllfa grŵp ac nid yw bob amser yn hawdd cymhwyso’r model i gyd-destun byd go iawn. Mae hefyd yn hanfodol bod yr athro eisoes yn adnabod y disgyblion er mwyn seilio'r addysgu ar eu cyfer, a hynny oherwydd nad yw'r athro bellach yn darlledu ei wybodaeth. Mae gan bob cam yn y cylch bwrpas penodol. Mae'r cam profiad diriaethol yn pwysleisio ymwneud personol â phobl, mae'r dysgwr yn tueddu i ddibynnu mwy ar deimladau nag ar ymagwedd systematig at broblemau a sefyllfaoedd. Mae'r cam hwn yn golygu nad yw'n ddigon i'r cyfranogwyr wylio rhywun arall yn gwneud rhywbeth, mae'n rhaid iddynt gymryd rhan er mwyn i ddysgu digwydd. Cyflwynodd yr athronydd John Dewey y dull dysgu ymarferol, sy’n golygu bod rhaid i ddisgyblion ryngweithio â’u hamgylchedd er mwyn addasu a dysgu. Mae'r cam arsylwi adfyfyriol yn golygu bod y cyfranogwyr yn deall syniadau a sefyllfaoedd o wahanol safbwyntiau yn hytrach na'u safbwyntiau eu hunain yn unig. Mae'n golygu cymryd cam yn ôl o'r weithred o wneud ac edrych ar y darlun ehangach. Pwrpas y cam dysgu o'r profiad yw i’r dysgwr ddysgu o’i brofiad a defnyddio damcaniaethau, rhesymeg a syniadau yn hytrach na theimladau i ddeall gwahanol broblemau a sefyllfaoedd. Mae'r cam hwn yn cynnwys gosod yr hyn rydych chi'n ei wybod yn barod a'r hyn rydych chi wedi'i ddysgu yn un fel ei fod yn gwneud synnwyr gyda'ch gilydd, gan bwysleisio'ch datblygiad. Mae’r cam olaf yn cynnwys defnyddio’r hyn rydych wedi’i ddysgu i gynllunio ar gyfer y profiad diriaethol nesaf. Mae'n digwydd pan fyddwch yn ystyried sut y byddwch yn rhoi'r hyn a ddysgoch ar waith. Mae'r daflen fyfyrio a ddefnyddiais, gan gynnwys pob cam, i'w gweld yn yr atodiadau.



Cyn cynnal prosiect ymchwil mae'n bwysig ein bod yn cael cydsyniad. Mae'r ymchwil yn ymwneud â phlant felly mae hefyd yn bwysig ein bod yn cael caniatâd. Mae caniatâd yn golygu i gytuno i rywbeth ddigwydd neu gytuno i wneud rhywbeth. Mae’n benderfyniad a ddiffinnir yn gyfreithiol a roddir yn unig gan rywun sydd yn; gymwys, sydd wedi’i hysbysu’n ddigonol ac sydd â dealltwriaeth glir. Rhaid iddo hefyd fod yn benderfyniad gwirfoddol. Yn y cyd-destun hwn mae cydsyniad yn gytundeb a roddir gan blentyn nad oes ganddo'r grym cyfreithiol i roi caniatâd. Yn ystod fy mhrosiect ymchwil byddaf yn cyfeirio at ganllawiau moesegol BERA (2018) wrth ystyried caniatâd a chydsyniad. 
It is normally expected that participants’ voluntary informed consent to be involved in a study will be obtained at the start of the study, and that researchers will remain sensitive and open to the possibility that participants may wish, for any reason and at any time, to withdraw their consent.
        BERA (2018)

Er mwyn cynnal yr ymchwil yn foesegol, bydd angen i rieni'r plant roi caniatâd. Byddaf yn casglu hwn drwy anfon llythyr adref yn egluro beth mae’r ymchwil am fel bod ganddynt ddealltwriaeth glir cyn rhoi caniatâd i’r plentyn gymryd rhan. Yn ogystal â chael caniatâd rhiant, byddaf yn cael cydsyniad y plentyn drwy egluro beth fydd angen iddynt ei wneud a pham, cyn gofyn iddynt ddefnyddio'r dull bodiau i fyny/bawd i lawr i ddweud a ydynt yn cytuno i gymryd rhan ai peidio. Mae copïau o fy ffurflen moeseg a llythyr i rieni yn yr atodiadau. Ynghyd â chaniatâd, mae preifatrwydd a storio data hefyd yn agwedd arall ar yr ymchwil y byddaf yn ei hystyried yn ofalus gan ddefnyddio protocol moesegol BERA. Un o ofynion yr ymchwil yw y byddaf yn ffilmio'r wers, felly bydd angen sicrhau preifatrwydd ac anhysbysrwydd y cyfranogwyr cyn iddynt roi caniatâd. Er mwyn dilyn y BERA a'r Cod Ymarfer Moeseg ac Integredd Ymchwil (2017-2020) PCYDDS, byddaf yn defnyddio system yr Ysgol. Byddaf yn dileu unrhyw enwau os maent yn codi i sicrhau cyfrinachedd. Gan fod y wers yn cael ei recordio ni fyddaf yn gallu sicrhau anhysbysrwydd. Ond ni fyddaf yn cynnwys enwau’r cyfranogwyr wrth gwblhau’r daflen arsylwadau a’r trawsgrifiad cyfweliad. Byddaf yn defnyddio ffugenwau ac yn cyfeirio at y cyfranogwyr fel Plentyn a,b ac c. Yn ogystal â hyn mi fydd y fideo yn aros ar system yr ysgol ac unwaith mae’r ymchwil wedi gorffen mi fydd y fideo yn cael ei ddileu.

The confidential and anonymous treatment of participants’ data is considered the norm for the conduct of research. Researchers should recognise the entitlement of both institutions and individual participants to privacy, and should accord them their rights to confidentiality and anonymity.
        BERA (2018)
	
Trwy gydol y wers cyflawnodd y disgyblion ystod o nodau gwers a osodwyd ar gyfer y tasgau. Y nod cyntaf a gyflawnwyd ganddynt oedd eu hymgysylltiad drwy gydol yr amser, dangosasant ddiddordeb ym mhob tasg a dangoswyd parodrwydd i ddysgu drwy gydol yr amser. Roedd y parodrwydd i ddysgu yn ymestyn i fanylion megis gweithio fel tîm i gyflawni'r nodau, roedd pob grŵp yn arddangos sgiliau gwaith tîm ac yn trafod pob cam gyda'u cyfoedion. Dangosodd pob unigolyn feddwl gofalus am yr hyn yr oedd angen iddynt ei wneud cyn cyflawni'r dasg. Defnyddion nhw sgiliau meddwl wrth ddefnyddio meini prawf llwyddiant i sicrhau eu bod wedi cwblhau pob cam yn llwyddiannus. Roedd dysgu’r disgyblion yn cael ei arddangos pan gwblhaodd pob disgybl bob cam o’r dasg yn llwyddiannus a phan ddeallodd pawb sut i ddefnyddio maen prawf llwyddiant ar ôl esboniad byr. Ffordd arall o ddysgu effeithiol oedd pan oedd disgyblion yn ateb cwestiynau ac yn dangos diddordeb yn y pwnc. Roeddent yn awyddus i ddechrau ar y dasg ac yn mwynhau gweithio fel grŵp. Cyflawnodd y dysgwyr bob nod roeddwn i’n disgwyl iddyn nhw ei wneud gan gynnwys rhai doeddwn i ddim yn eu disgwyl, fe wnaethon nhw feddwl y tu allan i’r bocs ac edrych yn ddyfnach i gyd-destun y testun er mwyn gwneud penderfyniadau fel grŵp am y dasg. Un o'r prif bethau a ddysgais o'r profiad hwn oedd y gall arsylwi fod yr un mor bwysig ag addysgu. Er mwyn i’r disgyblion symud ymlaen yn eu dysgu mae’n bwysig ein bod ni fel athrawon yn gwybod yn union beth yw eu cynnydd ac ar ba gyfradd. Dyna pam mae'r cylch myfyrio model Kolb yn ddefnyddiol ym myd addysg gan ei fod yn rhoi camau clir i ni ar yr hyn sydd angen ei wneud wrth ddefnyddio dulliau fel astudiaethau gwers. Peth arall ddysgais oedd bod disgyblion o allu gwahanol yn gallu arddangos ymddygiadau gwahanol iawn yn yr un cyd-destun. Roedd arsylwi fel rhywun nad oedd yn cymryd rhan yn rhoi’r cyfle i mi weld y gwahaniaethau hyn mewn gallu yn hytrach nag wrth ddysgu ac arsylwi’r dosbarth cyfan. Wrth arsylwi ar y dosbarth cyfan mae'n hawdd colli'r manylion bach hyn. Yn ystod y profiad gwelais yn uniongyrchol effeithiau damcaniaeth Hawthorne, er nad oedd y disgyblion yn gwybod beth roeddwn i'n ei arsylwi, sylwais eu bod bob amser yn edrych ar y camera yn ffilmio a byddai rhai wedi arddangos ymddygiadau gwahanol i'r hyn y byddent fel arfer. Er gwaethaf hyn, ni chredaf fod hyn yn cael effaith ar fy nata o ran pa mor effeithiol yw meini prawf llwyddiant. Trwy'r profiad roedd yn rhaid i mi addasu rhai pethau am y gwersi. Y peth cyntaf roedd yn rhaid i mi ei addasu oedd nad oedd un o'r disgyblion yr oeddwn am ei arsylwi wedi dod â'i ffurflen ganiatâd yn ôl, roedd hyn yn golygu na allent gymryd rhan yn y wers er mwyn cadw'r ymchwil yn foesegol. Roedd yn rhaid i mi addasu trwy ddewis disgybl arall o allu tebyg. Roedd yn rhaid i mi hefyd addasu’r iaith a ddefnyddiais yn y meini prawf llwyddiant er mwyn i ddisgyblion o bob gallu oedd yn cymryd rhan ddeall. Mae hyn oherwydd bod yn rhaid i mi wneud yn siŵr fy mod yn defnyddio geirfa ddealladwy er mwyn i'r ymchwil fod yn gywir. Ynghyd â hyn, gwnes yn siŵr fy mod yn rhoi cefnogaeth ychwanegol i unrhyw un nad oedd yn deall amcanion y dasg. Addasais fy ngwers i gyd-fynd â chyd-destun thema’r dosbarth, fe wnes i sicrhau fy mod yn defnyddio themâu trawsgwricwlaidd. Mae diffyg sgiliau llafaredd y dosbarth felly newidiais fy meini prawf llwyddiant i gynnwys disgrifiad ar lafar o'r hyn yr oeddent wedi'i wneud, yn ystod y cam hwn fe wnes i eu hannog i ddefnyddio atebion estynedig a cheisio osgoi atebion ie neu na trwy ofyn cwestiynau penagored. Y peth olaf oedd yn rhaid i mi addasu oedd y grwpiau gan fod llawer o ddisgyblion yn absennol felly nid oedd modd defnyddio'r grwpiau gosod. Roedd yn rhaid i mi sicrhau bod cymysgedd o alluoedd ym mhob grŵp i wneud y mwyaf o ba mor effeithiol oedd y wers.

Un o’r pethau amlycaf a ddysgais o fy mhrosiect ymchwil oedd bod disgyblion o allu isel yn ei weld yn anoddach i ddefnyddio meini prawf llwyddiant na’r rhai o allu uwch. Yn ystod y cyfweliad grŵp, dywedodd y disgybl o allu isel nad oedd yn teimlo bod defnyddio meini prawf llwyddiant yn helpu ei ddysgu ac y byddai’n well ganddo gael cyfarwyddiadau ar lafar. Dywedodd y rhai o allu uwch a chanolig eu bod yn teimlo ei fod yn effeithiol. Dywedodd y tri disgybl nad ydynt yn teimlo eu bod yn ei ddefnyddio’n aml yn y dosbarth, felly, wrth symud ymlaen byddaf yn ceisio ei ddefnyddio’n fwy fel eu bod yn dod yn fwy cyfforddus ac yn gyfarwydd â’u defnyddio. Trwy wneud hyn teimlaf y byddai'n fwy effeithiol ar gyfer eu dysgu. Dysgais hefyd ei bod yn bwysig gwahaniaethu rhwng y meini prawf llwyddiant ar gyfer gwahanol alluoedd er mwyn sicrhau'r effeithiolrwydd mwyaf. Er gwaethaf barn rhai o’r disgyblion, gwnaethant oll ddefnyddio’r meini prawf llwyddiant yn llwyddiannus a chwblhau pob cam. Mae'r gwaith a gwblhawyd ganddynt yn awgrymu bod meini prawf llwyddiant fel ffurf o asesu ar gyfer dysgu yn effeithiol yn dysgu'r disgyblion. Peth arall a ddysgais oedd y gall theori Hawthorne effeithio ar ymddygiad ac agwedd plentyn at wers sy'n gallu llychwino'r data. Wrth wneud astudiaethau gwers dysgais y byddent yn fwy effeithiol pe na bai'r disgyblion yn gwybod eu bod yn cael eu ffilmio. Fel y soniwyd eisoes, mae'r effaith hawthorne yn dweud wrthym y gall yn unigol addasu agweddau ar eu hymddygiad os ydynt yn gwybod eu bod yn cael eu harsylwi.


Credaf y bydd cylch myfyrio Kolb yn ddull dibynadwy o gasglu data yn y rhan fwyaf o gyd-destunau yn yr amgylchedd dysgu oherwydd ei fod yn dadansoddi pob cam er mwyn cynhyrchu datblygiad. Mae dadansoddi pob cam o’r gwersi wrth ddefnyddio’r dull hwn yn golygu y byddai’n ffordd fwy dilys o gasglu’r data gan ein bod yn ystyried pob rhan. Mae'r dull Kolb, yn fy marn i, yn un o'r rhai mwyaf effeithiol oherwydd gellir ei gyffredinoli a'i roi mewn ystod o gyd-destunau ac nid yw'n benodol i un wers. O ran fy amserlen arsylwi, teimlaf fod hon yn ffordd lai dibynadwy o gasglu data oherwydd dim ond am bethau penodol yr oeddwn yn edrych, sylwais ar rai pethau nad oeddent yn rhan o'r amserlen felly na chawsant eu nodi. Ni fyddai modd cyffredinoli'r amserlen arsylwi a ddefnyddiais yn effeithiol gan ei bod yn benodol i ddefnyddio meini prawf llwyddiant. Teimlaf hefyd nad oedd arsylwi o fideo yn ddull dibynadwy o gasglu'r data oherwydd ei bod yn anodd dweud a oeddent yn addasu eu hymddygiad ai peidio. Y cyfweliad grŵp oedd y dull mwyaf dibynadwy o gasglu data yn ystod fy ymchwil, yn fy marn i, dwi’n meddwl hyn oherwydd doedd dim pwysau ac roedd yn fwy o drafodaeth. Roedd y disgyblion yn teimlo'n fwy cyfforddus yn yr amgylchedd cyfweld felly roedd eu hatebion yn fwy dilys. Roeddent i gyd wedi ymgolli yn y drafodaeth rhwng ei gilydd ac nid oedd arnynt ofn cytuno nac anghytuno â barn rhywun arall. Mae cyfweliad grŵp yn ddull y gellir fod yn gyffredinol ar gyfer llawer o wahanol gyd-destunau sy’n rheswm arall pam yr wyf yn teimlo ei fod yn ffordd effeithiol o gael barn y disgyblion. Yn y dyfodol hoffwn wneud mwy o astudiaethau gwers er mwyn gwneud ymchwil i'r hyn sy'n gweithio orau i fy nosbarth a'r hyn y maent yn teimlo sy'n fwy effeithiol. Rwyf wedi darganfod pan fydd disgyblion yn gwneud rhywbeth y maent yn ei fwynhau a rhywbeth y maent wedi arfer ei ddefnyddio, bod y gwaith y maent yn ei gynhyrchu o safon uwch. Byddai cynnal astudiaethau gwersi fel hyn yn helpu fy natblygiad proffesiynol ac yn fy helpu i gyrraedd fy safonau proffesiynol.


Yng ngoleuni fy ymchwil byddwn yn argymell wrth wneud astudiaethau gwersi, nad yw'r disgyblion yn gwybod eich bod yn arsylwi ac na allant weld unrhyw gamerâu os yw'r wers yn cael ei ffilmio. Wrth symud ymlaen byddai hyn yn sicrhau y byddai unrhyw ddata a gesglir yn fwy dibynadwy a dilys. Cododd fy astudiaeth gwers ar effeithiolrwydd defnyddio meini prawf llwyddiant rai cwestiynau eraill megis pam mae plant o allu is yn meddwl ei fod yn llai effeithiol, hyd yn oed os ydynt yn ei gwblhau'n llwyddiannus? Oedd hi'n rhy anodd ei ddeall? Ydynt yn ei ddefnyddio ddigon i fod yn gyfforddus ag ef? neu a oedd yr eirfa ddim yn ddigon dealladwy? Pe bawn yn gwneud astudiaethau gwersi eto byddwn yn ystyried gofyn mwy o gwestiynau ac o bosibl ychwanegu cwestiynau yn ystod y cyfweliad os teimlaf fod angen mwy o wybodaeth. Peth arall y byddwn i'n ei wneud pe bawn i'n ei wneud eto fyddai arsylwi mwy o ddisgyblion, mae hyn oherwydd fy mod yn teimlo nad oedd arsylwi dim ond 3 disgybl mor ddibynadwy ac yn golygu nad yw'r data mor ddilys ag y gallai fod. Byddwn yn ceisio arsylwi mwy nag un disgybl ym mhob lefel gallu felly gwnewch y data yn ddilys.













Cyfeirnodi

Adler, K. Salanterä, S. Zumstein-Shaha, M. (2019) Focus Group Interviews in Child, Youth, and Parent Research: An Intergrative Literature Review. Ar gael yn:https://journals.sagepub.com/doi/full/10.1177/1609406919887274 (dyddiad cyrchwyd:20/02/2022) 

BERA. (2018) Ethical guidelines for educational research. Ar gael yn:https://www.bera.ac.uk/publication/ethical-guidelines-for-educational-research-2018-online (dyddiad cyrchwyd: 21/02/2022)

Black, P. Wiliam, D. (2006) Developing the theory of formative assessment. Llundain.


Black, P. William, D. (1998) Inside the Black Box: Raising Standards Through Classroom Assessment. Llundain.

Bullock, D. (Dim blwyddyn) Assessment for Learning. Ar gael yn:https://www.teachingenglish.org.uk/article/assessment-learning (dyddiad cyrchwyd: 13/02/2022)

Cherry, K. (2020) The Hawthorne Effect and Behavioural Studies. Ar gael yn:https://www.verywellmind.com/what-is-the-hawthorne-effect-2795234 (dyddiad cyrchwyd:18/02/2022)

Cheung, W. Wong, W. (2014) Does Lesson Study work? : A systematic review on the effects of Lesson Study and Learning Study on teachers and students. Ar gael yn:https://www.emerald.com/insight/content/doi/10.1108/IJLLS-05-2013-0024/full/html (dyddiad cyrchwyd:15/02/2022)
Dim awdur. (2021) What is lesson study?. Ar gael yn:https://tdtrust.org/what-is-lesson-study/ (dyddiad cyrchwyd:15/02/2022)

Dim Awdur. (2022) Kolb’s Learning Styles and Experimential Learning Cycle. Ar gael yn:https://sourceessay.com/kolbs-learning-styles-and-experiential-learning-cycle/ (dyddiad cyrchwyd:20/02/2022)

Dim Awdur. (Dim flwyddyn) Getting started with Assessment for Learning. Ar gael yn:https://cambridge-community.org.uk/professional-development/gswafl/index.html (dyddiad cyrchwyd:13/02/2022)

Dim Awdur. (Dim flwyddyn) Kolb’s Learning Cycle. Ar gael yn:https://expertprogrammanagement.com/2020/10/kolbs-learning-cycle/ (dyddiad cyrchwyd:21/02/2022)

Dim Awdur. (Dim flwyddyn) Principles of consent: Children and Young People. Ar gael yn:http://www.hra-decisiontools.org.uk/consent/principles-children.html  (dyddiad cyrchwyd:21/02/2022)

Dudley, P. (2014) Lesson Study: A handbook. Ar gael yn:https://lessonstudy.co.uk/wp-content/uploads/2012/03/new-handbook-revisedMay14.pdf  (dyddiad cyrchwyd:15/02/2022)

Estyn. (2014) Adroddiad ar Ysgol Y Dderi. Ar gael yn:https://www.estyn.llyw.cymru/system/files/2020-08/Adroddiad%2520arolygiad%2520Ysgol%2520Y%2520Dderi%25202014_0.pdf.pdf.pdf.pdf.pdf.pdf.pdf.pdf.pdf.pdf (dyddiad cyrchwyd:10/02/2022)

Hattie, J. (1999) Influences on student learning. Prifysgol Auckland.

Hattie, J. (2009) Visible Learning. Ar gael yn:https://apprendre.auf.org/wp-content/opera/13-BF-References-et-biblio-RPT-2014/Visible%20Learning_A%20synthesis%20or%20over%20800%20Meta-analyses%20Relating%20to%20Achievement_Hattie%20J%202009%20...pdf (dyddiad cyrchwyd:14/02/2022)

Jones, C. (2005) Assessment for Learning. Ar gael yn:https://dera.ioe.ac.uk/7800/1/AssessmentforLearning.pdf (dyddiad cyrchwyd: 14/02/2022)

Jones, G. (2016) World Association of Lesson Study. Ar gael yn:https://www.slideshare.net/GaryJones31/v5-wals-and-lesson-study-2016-65658506 (dyddiad cyrchwyd:15/02/2022)

Jordan, Adam. (Dim flwyddyn) John Dewey on Education: Impact and Theory. Ar gael yn:https://study.com/academy/lesson/john-dewey-on-education-impact-theory.html (dyddiad cyrchwyd:21/02/2022)

Kitzinger, J. (1995) Qualitive Research: Introducing Focus Groups. Ar gael yn:https://www.researchgate.net/publication/15566389_Qualitative_Research_Introducing_Focus_Groups (dyddiad cyrchwyd:20/02/2022)

Krueger, R, A. Casey, M, A. (2009) Focus Groups: A Practical Guide for Applied Research.

Llywodraeth Cymru. (2021) Fy Ysgol Lleol. Ar gael yn:https://mylocalschool.gov.wales/School/6672366?lang=cy (dyddiad cyrchwyd: 10/02/2022)

NCCA. (2015) Focus on Learning: Formative Feedback. Ar gael yn:https://ncca.ie/media/1925/assessment-booklet-3_en.pdf (dyddiad cyrchwyd:14/02/2022)

NRDC. (Dim flwyddyn) Formative Assessment. Ar gael yn:https://dera.ioe.ac.uk/22504/1/doc_4335.pdf (dyddiad cyrchwyd:14/02/2022)

Perera, A. (2021) What is the Hawthorne Effect?. Ar gael yn:https://www.simplypsychology.org/hawthorne-effect.html (dyddiad cyrchwyd:18/02/2022)

Prasanna. (2022) Advantages and Disadvantages of Observation Method. Ar gael yn:https://www.aplustopper.com/advantages-and-disadvantages-of-observation-method/#Disadvantages_of_Observation_Method (dyddiad cyrchwyd:18/02/2022)

The Training Thinking. (Dim flwyddyn) The Four Stage Learning Cycle by David Kolb. Ar gael yn:https://thetrainingthinking.com/en/the-four-stage-learning-cycle-by-david-kolb/  (dyddiad cyrchwyd:21/02/2022)

University of Greenwich. (Dim flwyddyn) Learning and Teaching: Formative vs Summative. Ar gael yn:https://www.gre.ac.uk/learning-teaching/assessment/assessment/design/formative-vs-summative (dyddiad cyrchwyd:14/02/2022)

William, J, P. (2014) Nonparticipant Observation.

Page 2

